gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fr gl gl pt de gl gl gl gl gl en ja en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - Guieiro para o "consumidor responsábel" de peixe
Domingo, 02 de outubro de 2022
"Os consumidores saben moi pouco sobre o peixe que consomen, da súa orixe, da arte de pesca coa que se capturou, do impacto da actividade pesqueira sobre o medio ambiente", destacou este martes Sebastián Losada, coordinador da campaña de océanos de Greenpeace. Como chanzo necesario para que os cidadáns melloren os seus hábitos de consumo e contribúan a afrouxar a presión sobre os mares do planeta, o colectivo ecoloxista presenta esta nova campaña.
"Convidamos a facer unha reflexión: non podemos seguir tal e como promoven as campañas públicas, aumentando o noso consumo de peixe e permanecer á marxe do impacto deste aumento sobre os océanos en todo o planeta e sobre os millóns de persoas que dependen do peixe para alimentarse nalgunhas das zonas máis pobres do mundo", subliñou o director de Greenpeace España, Juan López de Uralde.
A guía que presentan os ecoloxistas define cinco criterios básicos para o consumo "responsábel" de produtos chegados do mar: "aproveitar ben o peixe; rexeitar os inmaduros; consumir productos próximos; escoller cando sexa posíbel o peixe capturado con métodos selectivos e consumir productos de pesca antes ca da acuicultura", propoñen.
"É unha primeira achega ao problema do consumo nun contexto coma o actual, onde é preciso actuar para recuperar os mares", engadiu Losada. O guieiro fala tamén do etiquetado, das artes pesqueiras e explica como saber se o peixe é fresco, facendo repaso polas especies máis comúns nas tendas: pescada, bacallau, sardiña, atún, salmón, calamar, peixe sapo, linguado...
Greenpeace destaca que a pesca artesanal é "a que mellor se adapta a unha explotación sustentábel do medio mariño" e pide que a administración se comprometa co apoio "activo" a este sector.
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto